नेपाल उपविजेता बन्दै सेमिफाइनलमा
साबिक विजेता बंगलादेशसँग सोमबार ३–० को हार बेहोर्दै नेपाल समूह ‘बी’ को उपविजेता भएर साफ यू–१५ गल्र्स च्याम्पियनसिपको सेमिफाइनल पुगेको छ ।
काठमाडौँ — साबिक विजेता बंगलादेशसँग सोमबार ३–० को हार बेहोर्दै नेपाल समूह ‘बी’ को उपविजेता भएर साफ यू–१५ गल्र्स च्याम्पियनसिपको सेमिफाइनल पुगेको छ ।भुटानको थिम्पुस्थित चाङलिमिथाङ रंगशालामा पहिलो हाफमा प्रतिस्पर्धात्मक खेलमा नेपालले दोस्रो हाफको सुरुआतबाटै लय गुमाएपछि नेपाल पराजित भएको थियो ।पहिलो हाफको अतिरिक्त समयको पहिलो मिनेटमा तोहुरा खातुनले गोल गर्दै बंगलादेशलाई अग्रता दिलाइन् । ५१ औं मिनेटमा मारिया मन्दाले अग्रता दोब्बर बनाइन् । ६७ औं मिनेटमा नेपालको फितलो डिफेन्सको फाइदा उठाउँदै साजेदा खातुनले तेस्रो गोल थपिन् ।त्यसअघि समूह ‘ए’ को खेलमा भारतले आयोजक भुटानलाई १–० ले पराजित गर्दै समूहको शीर्षस्थान पक्का गर्‍यो । कप्तान सिल्की देवीले दोस्रो हाफमा गरेको गोल नै जितका लागि पर्याप्त रहयो । बिहीबार हुने सेमिफाइनलमा नेपालले भारत तथा भुटानले बंगलादेशसँग प्रतिस्पर्धा गर्नेछन् । फाइनल र तेस्रो स्थानको खेल शनिबार हुनेछ ।